મુકેશ ભટ્ટે જણાવ્યું છે કે “એ દિલ હે મુશ્કિલ” ફિલ્મની શરૂઆતમાં ઉડી હુમલામાં શહિદોને શ્રદ્ધાંજલી આપવામાં આવશે. મુકેશ પ્રમાણે કરણ જોહરે એવું નક્કી કર્યું છે કે શ્રદ્ધાંજલિનો આ સંદેશ ફિલ્મની શરૂઆતમાં આપવામાં આવશે. ત્યાર બાદ તેમના પિતાની ફોટો રજૂ કરવામાં આવશે. આ સાથે જ ફિલ્મની કમાણીનો હિસ્સો સૈનિકોના વેલફેરમાં લગાવવામાં આવશે. આ મામલે ફિલ્મ નિર્માતા મુકેશ ભટ્ટે ગુરૂવારે કેન્દ્રીય ગૃહમંત્રી રાજનાથ સિંહ સાથે પણ વાત કરી હતી. ગૃહમંત્રીએ પણ તેમને પૂર્ણ સમર્થન આપ્યું છે.